L 160/80
FI
Euroopan unionin virallinen lehti
26.6.2023
(228) Lisäksi yksityisen rahoituslaitoksen ([...]) myöntämää uutta, [...] miljoonan euron rahoitusta (johdanto-osan 50 kappaleen 4 kohta), jota Azorit ei ole taannut, voidaan pitää todellisena, koska rahoituksesta on jo neuvoteltu rahoituslaitoksen kanssa ja se voidaan toteuttaa vuonna 2022.
Koska SATAlla on lisäksi mahdollisuus valita [...] lainanantajan joukosta, mahdollisuus saada yksityistä rahoitusta osoittaa myös, että SATA kykenee jälleen hankkimaan rahoitusta pääomamarkkinoilta.
Se on merkki markkinoiden luottamuksesta SATAn elinkelpoisuuden palautumiseen.
(229) Toisin kuin Portugalin viranomaiset katsovat, Azores Airlinesin enemmistöosuuden (51 %) ja koko maahuolinta­ toiminnan myynnistä saatavaa tuottoa (johdanto-osan 51 kappale) ei voida pitää todellisena, vaikka nämä luovutukset olisikin tarkoitus toteuttaa rakenneuudistussuunnitelman päättymiseen mennessä.
Nämä määrät (yhteensä noin [...] miljoonaa euroa) koostuvat odotetuista rahoitusvaroista, jotka liittyvät omaisuuserien myyntiin, jota ei ole vielä toteutettu.
Vaikka Portugalin viranomaiset ovat ilmoittaneet sitoutuneensa näiden omaisuuserien myyntiin, yksityistämisprosessia ei ole vielä aloitettu eikä ostajia, tai edes potentiaalisia ostajia, ole vielä yksilöity.
(230) Näin ollen komissio arvioi, että oman rahoitusosuuden kokonaismäärä, jota voidaan pitää todellisena, on enintään [...] miljoonaa euroa eli noin 30 prosenttia SATAn tukikelpoisista rakenneuudistuskustannuksista, jotka – toisin kuin Portugali on laskenut (johdanto-osan 47 kappale) – ovat [...] miljoonaa euroa.
Niihin sisältyy 453,25 miljoonan euron rakenneuudistustuki, ja ne rahoitetaan tällä rakenneuudistustuella mainitun oman rahoitusosuuden enimmäismäärän lisäksi.
Jäljelle jäävät kustannukset, kuten käyttöpääoma, on katettava SATAn tavanomaisilla toimintatuloilla tai paremmilla maksuehdoilla, joita ei ole vielä määritelty.
Arvio, jonka mukaan oma rahoitusosuus on 30 prosenttia ja rakenneuudistustuen osuus 70 prosenttia, on ilmeisen varovainen.
Siinä ei oteta huomioon riittävänä, todellisena rahoitusosuutena Portugalin ennen rakenneuudistussuunnitelman täytäntöönpanoa toteuttamista tulevista luovutuksista saatavia tuloja, koska yksikään yksilöity ostaja ei ole sitoutunut näihin luovutuksiin.
Tässä lähestymistavassa ei siten oteta huomioon Azores Airlinesin osakkeiden tulevaa arvoa eikä maahuolintatoimintaa.
Koska näiden kahden liiketoiminnan odotetaan saavuttavan positiivisen tuloksen rakenneuudistussuunnitelman lopussa, Azorit voi todennäköisesti elpyä ja vähentää tuen määrää muutamalla kymmenellä miljoonalla eurolla.
Joka tapauksessa tuensaajan kokonaisosuus rakenneuudistuskustan­ nuksista, vaikka se jäisikin alle tavallisesti vaadittavan 50 prosentin vähimmäismäärän, voidaan silti hyväksyä pelastamis- ja rakenneuudistussuuntaviivojen 64 ja 98 kohdan mukaisesti.
(231) Nykyisessä covid-19-pandemian puhkeamisen jälkeisessä tilanteessa komissio katsoo, että tapauskohtaisesti voi olla perusteltua, että oma rahoitusosuus on alle 50 prosentin kynnysarvon rakenneuudistuksen kustannuksista, kunhan rahoitusosuus on kuitenkin merkittävä, kuten pelastamis- ja rakenneuudistussuuntaviivojen 64 kohdassa edellytetään.
Viitteenä tasosta, jota komissio pitäisi asianmukaisena, komissio on katsonut päätöskäytännössään, että oma rahoitusosuus, joka on 24–35 prosenttia rakenneuudistuskustannuksista, voi olla merkittävä.
Näin ollen rakenneuudistustuki, jonka suuruus on noin 65–76 prosenttia rakenneuudistuskustannuksista, voi olla oikeasuhteinen.
(157)
(232) SATAn tapauksessa komissio katsoo, että Portugali on osoittanut poikkeuksellisen tilanteen vallitsevan erityisesti siksi, että covid-19-pandemia ja sen hillitsemiseksi toteutetut toimenpiteet ovat aiheuttaneet poikkeuksellisen tilanteen tälle pienelle alueelliselle lentoyhtiölle SEUT-sopimuksen 107 artiklan 3 kohdan b alakohdassa tarkoitetun taloudessa olevan vakavan häiriön yhteydessä, jolla on välitön vaikutus ilmailu- ja matkailualaan ja sen kykyyn hankkia markkinarahoitusta (johdanto-osan 34–37 kappale).
Silti komissio toteaa, että näistä epäsuotuisista olosuhteista huolimatta SATA onnistui edelleen hankkimaan jonkin verran uutta markkinarahoitusta, kuten johdanto-osan 228 kappaleessa todetaan.
Kun otetaan erityisesti huomioon SATAn alhaisempi toimintataso, joka liittyy Azoreille suuntautuvan matkustuskysynnän jyrkkään laskuun maaliskuusta 2020 alkaen, covid-19-pandemia on vaikuttanut erityisesti SATAan sen lisäksi, että sille on aiheutunut suoria tappioita unionin viranomaisten (157) Tammikuun 26 päivänä 2022 tehdyssä päätöksessä SA.59974 (2021/C) – Romania – CE Oltenian rakenneuudistus (ei vielä julkaistu), johdanto-osan 214–219 kappale, komissio piti hyväksyttävänä 32 prosentin suuruista omaa rahoitusosuutta rakenneuudistuskustan­ nuksista.
Vastaavasti 21 päivänä joulukuuta 2021 tehdyssä päätöksessä SA.60165 – Portugali – Rakenneuudistustuki TAP SGPS:lle (ei vielä julkaistu), johdanto-osan 263 kappale, komissio hyväksyi oman rahoitusosuuden määräksi 35 prosenttia rakenneuudistuskus­ tannuksista.
Vuoden 1999 pelastamis- ja rakenneuudistussuuntaviivojen mukaisesti – joissa edellytettiin, että oman rahoitusosuuden on oltava merkittävä mutta joissa ei määritetty soveltamisen vähimmäiskynnystä, joka vahvistettiin 50 prosenttiin vuoden 2004 suuntaviivoissa – komissio hyväksyi 24 päivänä huhtikuuta 2007 tehdyssä päätöksessä, joka koski Belgian Inter Ferry Boatsin hyväksi toteuttamaa tukitoimenpidettä (C 46/05 (ex NN 9/04 ja ex N 55/05)) (EUVL L 225, 27.8.2009, s. 1), johdanto-osan 348–350 kappale, oman rahoitusosuuden suuruudeksi 24 prosenttia.